Klart for sesong nummer 41 (42) i Ertetrimmen
I 1984 startet vi opp det som i dag er Ertetrimmen. Den gang het det

K - joggen, noe som var navnet i 9 sesonger. 

I 1983 var det en forløper med navnet "Torsdagstrimmen", med start og

mål ved parkeringsplassen nedenfor Skianlegget.

Fra den offisielle starten i 1984 har plassen vært Ertehytta, men fra og med 2019 ble arrangementet flyttet til Tistedalen Skianlegg!
Når vi 23. april 2025 starter opp med sesong nr. 41 (42) (corona avlyst i 2020), er det på plass med en liten oppsummering.

Det hele startet 26. april 1984, under navnet K - joggen, og med 81 deltakere på startstreken. 

K - jogg epoken ble avsluttet på Ertehytta 23. september 1992 etter

134 arrangementer, og med 108 deltakere den siste dagen.

14. april 1993 var vi i gang med en ny sesong, men nå under navnet

Ertetrimmen. Samarbeidspartner Kreditkassen var nå byttet ut med

Halden Sparebank som fortsatt er en meget viktig støttespiller i arrange-

mentet, selv om navnet nå er Sparebank 1 Østfold/Akershus.

213 var med den første gangen navnet var Ertetrimmen.

604 ganger har "Trimmen" til nå vært avviklet, og med 45014 starter gir det "snitt" på 75 stk. pr. gang. Ca. 3460 forskjellige personer har deltatt gjennom årene, og det betyr at rundt 11 % av Haldens befolkning har vært med. (Etter 2019 har vi ikke nøyaktig registrert hvem som er nye deltakere, men i de ti siste årene før det, var det et gjennomsnitt på 4% av deltakerne som var debutanter i trimmen).  

Flest var det 4. mai 1994, da 215 var på startstreken.  Færrest antall

startende opplevde vi 5. september 1985, da kun 14 stk. var med.

Den dagen var det øsende regn og nærmest full storm.                                                           

    4   ganger har det deltatt over 200

  17   ganger har det vært fra 150 til 199               

108   ganger mellom 100 og 149

330   ganger mellom 50 og 99, mens det

145   ganger har vært under 50.

